Príloha č. 4 
k nariadeniu vlády č. …/2006 Z.z.

Požiadavky na osvetlenie  pracovísk bez denného osvetlenia a náhradné opatrenia na ochranu zdravia zamestnancov

1.	Najnižšie prípustné hodnoty priemernej osvetlenosti z celkového osvetlenia pre dlhodobý pobyt zamestnancov počas dňa 

a) Em = 500 lx  	- ak sú preukázateľne zabezpečené náhradné opatrenia		
b) Em = 1500 lx	- ak nie sú preukázateľne zabezpečené náhradné opatrenia		

2.	Osvetlenie na miestach zrakových úloh, zábrana oslnenia a ostatné parametre sa určujú podľa tejto technickej normy:
STN EN 12464-1 Svetlo a osvetlenie. Osvetlenie pracovných miest. Časť 1: Vnútorné pracovné miesta.

3.	Ak sú v priestore bez denného osvetlenia v zornom poli plochy s vysokým jasom (napríklad okná), musia byť splnené požiadavky na pomer jasu podľa prílohy č. 3 tretí bod.

4.	Náhradné opatrenia znižujú nepriaznivý vplyv dlhodobého pobytu v priestoroch bez denného osvetlenia na zdravie (resp. biologické funkcie) zamestnancov. Sú to napríklad:
a)	pobyt v priestore bez denného osvetlenia najviac štyri hodiny denne,
b)	začiatok pracovnej zmeny po 12.00 hodine,
c)	ukončenie pracovnej zmeny najneskôr o 13.00 hodine,
d)	prestávka v práci v priestoroch s denným osvetlením v trvaní najmenej dve hodiny, začínajúca najneskôr o 12.00 hodine,
e)	najviac tri denné zmeny v týždni, končiace po 13.00 hodine,
f)	práca každý druhý deň,
g)	po dvoch pracovných zmenách dva dni voľna, 
h)	špeciálne ožarovacie zariadenia (svietiace panely, umelé okná, svietiace steny a podobne), pričom musia byť splnené požiadavky na zábranu oslnenia.